Hakkan mõtlema, kas üldse olen Austraalias avalikule protestiüritusele peale sattunud... ega vist. 2006. aasta lõpul Indias jäime sõpradega peaaegu kohalike meeleavaldajate tulevahetuse lõksu, põhjuseks üks monument, millel vastaspool pea maha võttis. Kolmenädalasel Filipiinireisil õnnestus ka kahel korral protestimiitingut näha. Aga Austraalia... vahel küll streigivad õpetajad või  bussijuhid. See paistab enim välja nii, et buss ei sõida (juba mitu päeva varem soovitatakse streigitundidel kasutada rongi, autot või alternatiivmarsruuti, mille bussijuhid ei streigi) ja õpilastel on vaba päev.